[{"text_idx": "#000019", "text": "gan Gymdeithas Siartredig Ffisiotherapi (CSP)"}, {"text_idx": "#000023", "text": "Ydych chi\u2019n chwaraewr ti\u0302m gweithgar sy\u2019n ofalgar ac yn dyfalbarhau? Os felly, efallai mai ein gradd BSc (Anrh) Ffisiotherapi yw\u2019r dewis i chi."}, {"text_idx": "#000025", "text": "Mae\u2019r cwrs hwn yn rhoi\u2019r wybodaeth a\u2019r sgiliau sydd eu hangen ar ffisiotherapyddion i wneud y canlynol:"}, {"text_idx": "#000026", "text": "Gweithio gyda phobl i nodi a gwneud y mwyaf o\u2019u gallu i symud a gweithredu\nGweithio gyda phobl i hyrwyddo, cadw ac adfer lles corfforol, cymdeithasol a seicolegol\nAsesu a rheoli pobl sydd ag amrywiaeth o broblemau clinigol"}, {"text_idx": "#000027", "text": "Cael eu haddysgu gan staff medrus sydd oll yn Ffisiotherapyddion cofrestredig sydd a\u0302 diddordebau clinigol arbenigol\nCael mynd i sesiynau addysgu ar y cyd gyda myfyrwyr Proffesiynol eraill Perthynol i Iechyd\nDatblygu sgiliau cyfathrebu a datrys problemau rhagorol. Datblygu\u2019n broffesiynol ac yn bersonol yn ystod y cwrs astudio, gan elwa o gyfuniad o astudiaethau academaidd a 1000 o oriau clinigol ar leoliad\n*Astudio ar gwrs sydd wedi\u2019i raddio fel rhan o grw\u0302p pwnc CHA3 sydd yn safle 1af yn y DU am addysgu fy nghwrs a boddhad cyffredinol yn yr Arolwg Cenedlaethol o Fyfyrwyr 2022."}, {"text_idx": "#000029", "text": "Carfan fach o fyfyrwyr pob blwyddyn.\nMae gennym rai llefydd wedi'u comisiynu ar y rhaglen, felly gall eich ffioedd addysgu gael eu talu a gallwch fod yn gymwys ar gyfer taliad unigol blynyddol, cefnogaeth ariannol i dalu am gostau lleoliad a gallwch wneud cais am fwrsariaeth prawf modd.\nCymeradwywyd y cwrs gan Gyngor y Proffesiynau Iechyd a Gofal.\nAchrededig y cwrs gan gan Gymdeithas Siartredig Ffisiotherapi.\nCaiff y cwrs hwn ei gynnal yn bennaf ar ein campws yn Wrecsam. Mae\u2019n bosibl y bydd sesiynau addysg rhyngbroffesiynol yn cael eu cynnal ar ein campws yn Llanelwy gyda myfyrwyr o wahanol gyrsiau nyrsio a chyrsiau cysylltiedig ag iechyd. Gellir gwneud defnydd o astudiaeth hunangyfeiriedig ymarferol ar y ddau safle hefyd.\nWedi cwblhau'r rhaglen byddwch yn gymwys i wneud cais ar gyfer cofrestriad cychwynnol gyda Chyngor y Proffesiynau Iechyd a Gofal (HCPC) ac ar gyfer aelodaeth lawn Cymdeithas Siartredig Ffisiotherapi. Rhaid i\u2019r myfyrwyr eu hunain dalu eu haelodaeth o\u2019r CSP."}, {"text_idx": "#000030", "text": "Beth fyddwch chin ei astudio"}, {"text_idx": "#000031", "text": "Mae\u2019r flwyddyn hon yn rhoi sylfaen i gynnal asesiad sylfaenol ar glaf ar draws y meysydd craidd y mae ffisiotherapyddion yn gweithio ynddynt. Mae\u2019n cynnwys cyflwyniad i broffesiynoldeb, cyfathrebu, ymarfer clinigol ar ffurf lleoliad ac ymchwil."}, {"text_idx": "#000033", "text": "Mae\u2019r flwyddyn hon yn adeiladu ar wybodaeth a dealltwriaeth a gafwyd yn Lefel 4 gan symud tuag at reoli ym meysydd craidd ffisiotherapi, gan gynnwys cyflyrau cymhleth a datblygu tystiolaeth wrth ymarfer."}, {"text_idx": "#000036", "text": "Ymchwil ar gyfer Ymarfer: Yn y modiwl hwn byddwch yn defnyddio eich cynnig ymchwil Lefel 5 i lunio traethawd hir wedi\u2019i ysgrifennu ar ffurf cyhoeddiad mewn cyfnodolion ar y cyd a\u0302 darn adfyfyriol.\nLleoliad 3: Nod y lleoliad 7 wythnos hwn yw datblygu eich sgiliau mewn ymarfer clinigol wrth fod ar leoliad. Bydd marcio\u2019r lleoliad yn cael ei wneud drwy system sgorio a gre\u0308wyd gan Gymdeithas Siartredig Ffisiotherapi (CSP).\nLleoliad 4: Nod y lleoliad 10 wythnos hwn yw datblygu eich sgiliau mewn ymarfer clinigol tra ar leoliad. Bydd marcio\u2019r lleoliad yn cael ei wneud drwy system sgorio a gre\u0308wyd gan Gymdeithas Siartredig Ffisiotherapi (CSP).\nPontio i Ymarfer: Bydd y modiwl hwn yn rhoi\u2019r sgiliau a\u2019r wybodaeth angenrheidiol i fyfyrwyr gofal iechyd ynghylch sut i ddatblygu a gwella eu hunain; sut i adfyfyrio ar y ffordd y maent hwy eu hunain a\u2019u timau yn gweithio ac yn darparu gwasanaethau, ynghyd a\u0302 dysgu sut i arloesi a thrawsnewid ar bob cam o\u2019u gyrfa. Modiwl rhyngbroffesiynol (IPE) yw hwn."}, {"text_idx": "#000042", "text": "Byddwn yn disgwyl i ymgeiswyr fel arfer cael lleiafswm o 5 TGAU (A*-C, neu 9-4) i gynnwys Mathemateg, Gwyddoniaeth Fiolegol a Saesneg/Cymraeg."}, {"text_idx": "#000044", "text": "Astudiaethau Lefel A ddiweddar (yn ystod y 5 mlynedd diwethaf) neu gyfatebol (BTEC, Cwrs Mynediad mewn pwnc perthnasol)\nOs ydych newydd adael yr ysgol mae gofyn bod gennych o leiaf 120 pwynt tariff UCAS. Bydd cymwysterau had ydynt yn cario pwyntiau UCAS yn cael eu cymryd i ystyriaeth ar gyfer ymgeiswyr aeddfed\nProfiad o ystod o leoliadau iechyd/gofal cymdeithasol/trydydd sector naill ai'n wirfoddol neu'n gyflogedig\nWedi mynychu diwrnod agored Prifysgol Glyndw\u0302r Wrecsam neu sesiwn flasu Ffisiotherapi Glyndw\u0302r"}, {"text_idx": "#000046", "text": "Mae\u2019r cwrs Ffisiotherapi yn gwrs llawn amser (angen 5 diwrnod yr wythnos ar gyfer cyfuniad o ddysgu annibynnol a sesiynau dan arweiniad darlithwyr) a disgwylir i fyfyrwyr fynychu pob sesiwn a chwblhau\u2019r holl waith paratoi cyn ac ar o\u0302l sesiynau a gwneud gwaith astudio hunangyfeiriedig. Mae hyn yn golygu y gall myfyrwyr fanteisio gymaint a\u0302 phosibl ar yr addysgu wyneb yn wyneb."}, {"text_idx": "#000049", "text": "Gall myfyrwyr drefnu apwyntiadau gyda thiwtoriaid sgiliau academaidd sydd yno i gynorthwyo gydag agweddau ymarferol o waith prifysgol. Mae gan ein hadran cymorth myfyrwyr fwy o wybodaeth am y cymorth sydd ar gael."}, {"text_idx": "#000050", "text": "O ran anghenion penodol, gall Gwasanaethau Cynhwysiant y Brifysgol ddarparu arweiniad a chymorth priodol os bydd angen addasiadau rhesymol ar unrhyw fyfyriwr oherwydd anabledd cyfredol a gydnabyddir, cyflwr meddygol neu wahaniaeth dysgu penodol."}, {"text_idx": "#000052", "text": "Mae sesiynau ymarferol yn rhan bwysig o addysgu a dysgu ffisiotherapyddion, wrth ddatblygu\u2019r sgiliau angenrheidiol er mwyn gwneud y swydd gan roi theori ar waith."}, {"text_idx": "#000053", "text": "Bydd myfyrwyr fel arfer yn gweithio fesul dau ac yn cael eu hannog i weithio gyda myfyrwyr gwahanol yn ystod y tair blynedd fel y gellir gweithredu\u2019r sgiliau a gwybodaeth ar gyrff a rhywiau gwahanol."}, {"text_idx": "#000054", "text": "Bydd myfyrwyr yn cymryd eu tro i fod yn ffisiotherapydd a chleient, bydd yn rhaid i\u2019r myfyriwr sydd yn cymryd rhan y cleient gwisgo trowsus byr/dillad isaf fel bod y myfyriwr arall yn gallu gweld, teimlo a symud corf y cleient a defnyddio nifer o dechnegau ffisiotherapi asesu a triniaeth."}, {"text_idx": "#000055", "text": "Disgwylir i fyfyrwyr rhoi adborth i\u2019w gilydd yn ystod sesiynau ymarferol.Bydd yn rhaid dilyn proses caniata\u0302d i\u2019r sesiynau ymarfer ar ddechrau\u2019r cwrs phob blwyddyn wedyn."}, {"text_idx": "#000057", "text": "Mae proffesiynoldeb mewn sesiynau ymarferol yn hanfodol gan fod yr amgylchedd clinigol yn cael ei dyblygu, ac felly mi fydd yn rhaid glynu wrth reolau iechyd a diogelwch a rheoli heintiau.Disgwylir i fyfyrwyr dilyn polisi gwisg, er enghraifft clymu eu gwallt i fyny, peidio gorchuddio\u2019r breichiau o dan y penelinoedd a gwisgo gwisg ymarferol."}, {"text_idx": "#000059", "text": "Bydd graddedigion yn gymwys i wneud cais am gofrestriad cychwynnol gyda Chyngor y Proffesiynau Iechyd a Gofal (HCPC) ac am aelodaeth lawn Cymdeithas Siartredig Ffisiotherapi."}, {"text_idx": "#000061", "text": "Cymhwystra i weithio fel Ffisiotherapydd"}, {"text_idx": "#000063", "text": "Byddwch hefyd yn ddilys i ymgeisio i fod yn aelod llawn o\u2019r Gymdeithas Siartredig Ffisiotherapi (CSP). Ni fydd myfyrwyr sydd heb gwblhau\u2019r rhaglen neu wedi gadael gydag aegrotat yn gynnwys i wneud cais am gofrestriad HCPC a ni allent ymarfer fel ffisiotherapydd."}, {"text_idx": "#000064", "text": "Nid oes rhaid ichi dalu'ch ffioedd hyfforddi ymlaen llaw."}, {"text_idx": "#000068", "text": "Eich gwisgoedd clinigol ac ymarferol"}, {"text_idx": "#000071", "text": "Byddwch yn derbyn cymhorthdal blynyddol o \u00a31,000.\nGallwch ymgeisio am fwrsari ar sail prawf modd (yn ddibynnol ar incwm teulu)\nCymorth gofal plant, lwfans myfyriwr anabl, lwfans personol dibynnol, lwfans dysgu rhieniol (yn amodol ar gymhwystra)\nTelir costau llety ymlaen llaw\nGwisgoedd clinigol ac ymarfer gan y Brifysgol\nBydd y Brifysgol yn talu am wiriad DBS"}, {"text_idx": "#000075", "text": "Mae\u2019r rhan fwyaf o gyrsiau sydd yn \u2018amodol ar ail-ddilysu\u2019 yn cael eu cymeradwyo gan y broses ddilysu; fodd bynnag, ni warantir hyn, ac os na fydd cwrs yn mynd rhagddo yn o\u0302l y bwriad, neu\u2019n cael ei newid yn sylweddol, cewch eich hysbysu gan y brifysgol a rhoddir cymorth i\u2019r bobl hynny sydd wedi cael cynnig lle i ganfod cwrs amgen addas naill ai ym Mhrifysgol Glyndw\u0302r Wrecsam neu gyda darparwr arall."}]